b'\n_START_ARTICLE_\nKolaboracija\n_START_PARAGRAPH_\nKolabor\xc3\xa1cija (tudi kolaboracion\xc3\xadzem) izhaja iz besede "collaboration", kar pomeni sodelovanje. V slovenskem jeziku ozna\xc4\x8duje kakr\xc5\xa1nokoli sodelovanje z nasprotnikom, ve\xc4\x8dinoma voja\xc5\xa1kim (okupatorjem, zavojevalcem). Sam izraz se je za\xc4\x8del uporabljati med drugo svetovno vojno za sodelovanje z okupatorjem, belo gardo in domobranstvo ter je pridobil slab\xc5\xa1alni prizvok izdaje naroda, v \xc4\x8dasu med in po drugi svetovni vojni pa je bil ve\xc4\x8dinoma uporabljen kot opredelitev slovenskega fa\xc5\xa1izma. Kolaboracija ni enozna\xc4\x8dno dolo\xc4\x8dljiva, saj je lahko (v primeru kolaboracije na okupiranem ozemlju) a) izsiljena, b) prostovoljna, uporabljena v dobrobit okupiranemu prebivalstu in c) prostovoljna, uporabljena v skladu s cilji okupatorja. V zadnjem od treh primerov je kolaboracija negativen pojem.'